Barack Obama

Barack Hussein Obama II (Honolulu, Hawaii le 4 de augusto 1961 – ) esseva le 44te presidente del Statos Unite de 2009 a 2017. Membro del Partito Democratic, ille representava Illinois in le Senato de 2005 a 2008.

Le filio de un patre kenyan et un matre kansan, Obama nasceva in Hawaii. Post un infantia partialmente in Indonesia, Obama deveniva analysta de affaires a Chicago ante studiar le lege al Universitate Harvard. Ile retornava a Chicago como adjuncto de un judice e posteriormente como professor del lege al Universitate de Chicago. Su carriera politic comenciava in 1994 al senato statal de Illinois; ille esseva elegite in 2004 como senator federal. John Kerry le selectionava por pronunciar le discurso "tonal" al Convention democratic in 2004. A causa de su opposition precoce al Guerra de Irak, su eloquentia e su modestia, Obama ganiava popularitate national durante le secunde administration de George W. Bush. In 2008, Obama disfaceva Hillary Rodham Clinton et alteros pro le candidatura presidential del partita. Plus tarde in iste anno, ille disfaceva John McCain, le candidato del Partita Republican, pro le presidentia in le election de 2008.

Obama e su vicepresidente Joe Biden esseva inaugurate durante un recession sever. Durante le prime annos de su presidentia, ille signava leges de stimulo economic, un reforma financiari et un reforma del politica sanitari. In su politica externe, ille retirava le militar statounitese de Irak, augmentava su presentia in Afghanistan, interveniva in un guerra civil in Libya e negotiava un diminution de armas nuclear con Russia. Ille ganiava le Premio Nobel del Pace in 2009. Post le disfactas del Partita Democratic in le electiones legislative de 2010, le politicos del Partita Republican limitava su capacitate de facer leges durante le resto de su presidentia. Durante le annos subsequente, Obama signava compromissos re impostos et expensas.

In 2012, Obama esseva re-eligite, vincente Mitt Romney del Partita Republican. In su secunde termino, Obama appoiava inclusion et equalitate homosexual, restrictions de fusiles, reforma de immigration et action contra calefaction global; ille signava le Tractato de Paris. In su politica externe ille interveniva in Irak contra le elevation del Stato Islamic, finiva le campania in Afghanistan, faceva sanctiones contra Russia post le annexation de Crimea, signava un tractato con Iran re armas nuclear e reintegrava relationes diplomatic con Cuba. Ille assignava duo judices al Corte Supreme durante su prime termino; plus tarde su tertie candidato Merrick Garland esseva obstruite con successo per su opponentes.

Le presidentia de Obama videva un melioramento del reputation international del Statos Unite. In politic domestic, illo videva un augmentation de polarisation, que causava le elevation de su successor Donald Trump. Evaluationes de Obama per historicos es generalmente bon.

Categoria:Presidentes del Statos Unite
Categoria:Laureatos del Premio Nobel del Pace
Categoria:Gente african-statounitese